Jednoduchá veta - jeden prísudok

**a. holá veta**

-iba základné vetné členy Mama varí. Číta.

**b. rozvitá veta**

-sú prítomné aj rozvíjacie vetné členy. Dobrá mama varí obed. Číta vynikajúcu knihu.

**Dvojčlenná veta** -obsahuje podmet a prísudok

**úplná DČV** *-podmet je vyjadrený*  
Karol nechcel ísť do obchodu. Nebude sa vám to páčiť.

**neúplná DČV** -*podmet je nevyjadrený*  
Nechcel ísť do obchodu. Budú pomáhať.

**Jednočlenná veta** -neobsahuje podmet a prísudok, iba vetný základ

**slovesná JČV** -*vetný základ je vyjadrený určitým slovesným tvarom*  
Sneží. Blýska sa. Bolí ma v boku.

**neslovesná JČV**-*vetný základ nie je vyjadrený určitým slovesným tvarom*Mestský úrad. Neuveriteľne. Prirodzene.

PRIRAĎOVACIE SÚVETIE

*-vety sú rovnocenné, každá má svoj samostatný význam*

**zlučovacie súvetie** - vety v súvetí sú zlúčené, spojené   
Bolo zamračené a fúkal studený vietor. Najprv sa pohádali, potom sa museli udobrovať.  
Aj polievku zjedol, aj zemiaky mu chutili. Bol ženatý, mal dve deti

**odporovacie súvetie** -vety v súvetí sú v rozpore, v nesúlade – *ale,lenže,no*  
Bolo slnečno, ale fúkal studený vietor. Učil sa tri hodiny, lenže jednotku nedostal.  
Veľa hovoríte, no málo robíte. Veľa trénoval, a jednako sa mu príliš nedarilo.

**vylučovacie súvetie** -vety možnosti, jedna z nich je platná v súvetí ponúkajú - *alebo*  
Bolo včera slnečno alebo tu pršalo? Možno to nechápali, možno sa tak iba tvárili.  
Buď budeš počúvať, alebo si to oprav sám! Alebo sa im niečo stalo, alebo to vzdali.

**stupňovacie súvetie** -druhá veta stupňuje význam predchádzajúcej vety  
Zvalilo ohradu, ba aj strechu odnieslo. Nepochopili nás, dokonca sa nám smiali.  
Pomohol mi, ba ešte ma aj pohostil. Tento pes nielen štekal, ešte aj hrýzol!

PODRAĎOVACIE SÚVETIE

-vety sú nerovnocenné, vedľajšia veta rozvíja slovo z hlavnej vety  
-hlavnou vetou sa môžeme opýtať, vedľajšou odpovedať

**PS s vedľajšou vetou prívlastkovou**

*-vedľajšia veta rozvíja podstatné meno z hlavnej vety = prívlastok*

* To je dom, v ktorom bývam. (Aký je to dom? V ktorom bývam.)
* Boli sme v dedine, kde sa narodila. (V ktorej dedine sme boli? V ktorej sa narodila.)
* Chcem mu kúpiť darček, aký si vždy želal. (Aký darček mu chcem kúpiť? Aký si vždy želal.)

**PS s vedľajšou vetou predmetovou**

*-vedľajšia veta rozvíja sloveso z hlavnej vety = plní úlohu predmetu,*

* Nevedela, čo si má o tom myslieť. (Čo nevedela? Čo si má o tom myslieť.)
* Ani netušíme, ako sa zachovajú. (Čo netušíme? Ako sa zachovajú.)
* Vždy sa bojíme toho, čo nechápeme. (Čoho sa bojíme? Toho, čo nechápeme.)

**PS s vedľajšou vetou podmetovou**

*-vedľajšia veta nahrádza podmet hlavnej vety =pýtame sa ako na podmet*

* Najkrajšie bolo, že sme boli prekvapení. (Čo bolo najkrajšie? Že sme boli prekvapení.)
* Hnevalo ma, že ju tu nevidím. (Čo ma hnevalo? Že ju tu nevidím.)
* Kto nič nerobí, nič nepokazí. (Kto nič nepokazí? Kto nič nerobí.)

**PS s vedľajšou vetou prísudkovou**

*-vedľajšia veta nahrádza prísudok hlavnej vety = pýtame sa ako na prísudok*

* Peter je taký, že sa s každým porozpráva. (Aký je? Taký, že sa s každým porozpráva.)
* Nič nie je také, aké to bolo kedysi. (Aké to nie je? Také, aké to bolo kedysi.)
* Situácia je taká, aká je. (Aká je situácia? Taká, aká je.)

**Ps s vedľajšou vetou príslovkovou**

*plní úlohu príslovkového určenia, pýtame sa na ňu ako na príslovkové určenie*

* **vedľajšia veta príslovková miestna – kde?**

Budeme čakať tam, kde sme sa dohodli. (Kde budeme čakať? Tam, kde sme sa dohodli.)

* **vedľajšia veta príslovková časová – kedy?**

Budeme vás čakať vtedy, keď sa nám bude chcieť. (Kedy vás budeme čakať? Keď sa nám bude chcieť.)

* **vedľajšia veta príslovková spôsobová – ako?**

Chráni ho, ako chráni matka svoje deti. (Ako ho chráni? Ako chráni matka svoje deti.)

* **vedľajšia veta príslovková príčinná – prečo ?**

Chráni ho, lebo sa jej páči. (Prečo ho chráni? Lebo sa jej páči.)